C 77/2
LV
Eiropas Savienības Oficiālais Vēstnesis
1.3.2023.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10796 – GOOGLE / PHOTOMATH) (Dokuments attiecas uz EEZ)
(2023/C 77/02)
1.
Komisija 2023. gada 21. februārī saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu pēc lietas nodošanas izskatīšanai atbilstoši 4. panta 5. punktam.
Šis paziņojums attiecas uz šādiem uzņēmumiem: — Google LLC (“Google”, ASV), ko kontrolē Alphabet Inc. (ASV), — Photomath, Inc. (“Photomath”, ASV).
Google Apvienošanās regulas 3. panta 1. punkta b) apakšpunkta nozīmē iegūs pilnīgu kontroli pār Photomath.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Google darbojas dažādās produktu jomās, tostarp reklāmas tehnoloģiju, interneta meklēšanas, mākoņdatošanas, programmatūras un aparatūras jomā.
Līdztekus citiem produktiem un pakalpojumiem Google piedāvā vairākus izglītības produktus, tostarp lietotnes, programmas un digitālās pratības rīkus, kas aptver dažādus tematus, tostarp noteiktus matemātikas tematus, — Photomath nodrošina lietotnes, kas palīdz mājasdarbu pildīšanā, bezmaksas un maksas versiju; lietotne ļauj tās lietotājiem, izmantojot viedtālruņa kameru, lai skenētu un atpazītu simboliskus matemātikas uzdevumus (algebra, rēķināšana, trigonometrija utt.), iegūt pakāpeniskus risinājumus, kuru pamatā ir paša spējas.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10796 – GOOGLE / PHOTOMATH (1) OV L 24, 29.1.2004., 1. lpp.
(“Apvienošanās regula”).